Mihin kellonaikaan päiväkoti aukeaa aamuisin, entä mihin mennessä lapsi haetaan päiväkodista?
Jokaisen päiväkodin arki rakentuu aina yksilöllisesti päiväkodin koon ja sen omien tavoitteiden mukaisesti. Päiväkotimme ovat auki joustavasti perheiden tarpeiden mukaan klo 6–18 välillä.

Tutustu esimerkkiaikatauluun päiväkodin päiväohjelmasta!
fi
Mikä ero on varhaiskasvatuksella ja päivähoidolla?
Varhaiskasvatus on uudehko sana, jota on alettu käyttää vuoden 2016 varhaiskasvatuslain uudistamisen jälkeen. Sitä ennen puhuttiin päivähoidosta. Varhaiskasvatuksella tarkoitetaan lapsen suunnitelmallista ja tavoitteellista kasvatuksen, opetuksen ja hoidon muodostamaa kokonaisuutta, jossa painottuu erityisesti pedagogiikka.

Varhaiskasvatustoiminta kuuluu kunnissa opetustoimen alaisuuteen, kun aiemmin päivähoito oli sosiaalitoimen osa. Aivan pienillä lapsilla hoivan ja hoidon merkitys hyvän päivän luomisessa on kaikkein tärkeintä, mutta lapsen kasvaessa varhaiskasvatuksessa saavat painoa myös opetus ja kasvatus. Lue tästä lisää, mitä eroa on varhaiskasvatuksella ja päivähoidolla.
fi
Millaista ruokaa ja välipaloja päiväkodissa tarjotaan?
Aamupalan ja välipalan valmistuksesta huolehtii Pilkkeen päiväkodeissa päiväkotihuoltaja.

Pääsääntöisesti lounasruoka tuodaan päiväkoteihimme valmiina, ja ruoan valmistuksesta vastaavat yhteistyökumppanimme ympäri Suomea.

Me Pilkkeellä toivomme lounasruoan toimittajiltamme lähiruoan käyttöä.
fi
Minkä ikäisenä päiväkotiin?
Meiltä kysytään usein, minkä ikäisenä päiväkodissa voi aloittaa, pärjääkö lapsi 1-vuotiaana päiväkodissa, sopeutuuko vauva päiväkotiin ja niin edelleen.









Tutkimusten mukaan laadukas varhaiskasvatus on lapselle hyödyksi. Nuorimmat lapset ovat 9 kuukauden ikäisiä päiväkodeissa. Varhaiskasvatus voi jatkua siihen saakka, kun lapsi noin 6- vuotiaana aloittaa esiopetuksen eli esikoulun. Lue tästä lisää: lapsen subjektiivinen oikeus varhaiskasvatukseen.














Jokainen lapsi on yksilö ja myös perheiden tilanteet ovat erilaisia. Siksi mitään yhtä oikeaa vastausta ei ole siihen, minkä ikäisenä lapsi voi aloittaa päiväkodissa. Monet vanhemmat kuitenkin pohtivat, milloin lapsi voisi aikaisintaan aloittaa päivähoidon.





Jos haluat keskustella oman lapsesi päiväkodin aloitukseen sopivasta iästä tai tähän liittyvistä kysymyksistä, voit olla yhteydessä alueesi Pilkkeen päiväkodin johtajaan. Juttelemme kanssasi mielellään – vanhempien kysymykset tai huolet päiväkodin aloitukseen liittyen ovat meille tuttuja!
fi
Miten haen paikkaa lapselleni Pilkkeen päiväkotiin?
Ennen hakupäätöksen tekemistä voit tutustua oman lähialueesi Pilke-päiväkoteihin hyödyntämällä sivuillamme olevaa päiväkotien hakua.

Olemme koonneet tälle sivulle vinkkejä perheille ensimmäistä päiväkotipaikkaa hakiessa.

Lähetä tästä hakemus varhaiskasvatukseen Pilke-päiväkotiin!

Lähetettyäsi hakemuksen, saat sähköpostiisi kuittauksen. Tämän jälkeen olemme sinuun yhteydessä kahden päivän kuluessa.
fi
Mitä eroa on yksityisellä ja kunnallisella päiväkodilla?
Sekä yksityistä että kunnallista varhaiskasvatusta säätelevät samat lait, laatuvaatimukset ja henkilöstömitoitukset, ja kunta myös valvoo niitä.

Yksityinen päiväkoti pystyy joustavammin tarjoamaan perheille erilaisia vaihtoehtoja. Tutustu esimerkiksi Pilkkeen päiväkotien painotteisuuksiin tai erityisiin palveluihin päiväkotien omilla sivuilla.
fi
Mitä yksityinen päiväkoti maksaa? Onko yksityinen päiväkoti kallis?
Monia vanhempia kiinnostaa yksityisen päiväkodin hinta. Yksityinen päiväkoti ei välttämättä ole yhtään sen kalliimpi kuin kunnallinenkaan. Sekä kunnallisissa että yksityisissä päiväkodeissa peritään asiakasmaksu, jonka määrään vaikuttavat perheen koko, vanhempien tulot ja lapsen päivittäinen hoitoaika.







Kaupungeilla ja kunnilla on erilaisia käytäntöjä siinä, miten ne tukevat yksityisen varhaiskasvatuksen valinneita perheitä. Useimmat kunnat myöntävät yksityisen päivähoidon hinnan kattamiseen palvelusetelin tai perheellä on mahdollista hakea Kelan myöntämää yksityisen hoidon tukea, lue tästä lisää.





Saat tarkempaa tietoa kysymällä asiasta lähimmän Pilke-päiväkotisi johtajalta tai tutustumalla päiväkodin verkkosivuihin ja ko. Pilke-päiväkodin hintoihin / asiakasmaksuihin: etsi lähin Pilke- päiväkoti täältä.
fi
Nukutaanko päiväkodissa päiväunet? Onko päiväunet pakko nukkua päiväkodissa?
Lasten aivot muovautuvat ja kehittyvät kiihkeimmin varhaislapsuudessa. Huima kehitys vaatii myös riittävän määrän lepoa ja unta. Kaikille lapsille annetaan mahdollisuus lepoon/nukkumiseen päiväkotipäivän aikana. Jos lapsi ei nukahda, hän rauhoittuu hetkeksi kuuntelemaan satua tai musiikkia ennen päivän muihin puuhiin palaamista. Jos lapsi nukahtaa lepohetkellä, hänellä on tarve uneen ja sille suomme mahdollisuuden.
fi
Onko yksityinen päiväkoti laadukas, miten päiväkoteja ja varhaiskasvatuksen laatua valvotaan?
Kaikki yksityiset päiväkodit ovat sen kunnan hyväksymiä ja valvomia, missä päiväkoti sijaitsee. Yksityiset päiväkodit kuten Pilke noudattavat samaa varhaiskasvatuslakia ja valtakunnallista varhaiskasvatussuunnitelmaa kuin kunnallisetkin päiväkodit. Kunnat myös valvovat toimintaamme valvontakäyntien, ohjauksen ja auditointien avulla.

Suomalainen yksityinen varhaiskasvatus edustaa kokonaisuudessaan Pohjoismaiden kärkeä. Sekä asiakastyytyväisyyttä että kuntien näkemyksiä luotaavat selvitykset viime vuosilta osoittavat, että yksityinen toiminta koetaan laadultaan hyväksi ja yhteistyö kunnan kanssa toimivaksi.

Yksityisissä päiväkodeissa laatua rakennetaan esimerkiksi kehittämällä pedagogiikkaa, panostamalla henkilöstön hyvinvointiin ja osaamiseen sekä rakentamalla asiakasperheiden tarpeisiin vastaavia palveluita muun muassa digitalisaatiota hyödyntäen.

Millaista on yksityinen varhaiskasvatus Suomessa? Lue myytit ja tutustu alaan: 

Lataa tästä julkaisu yksityisestä varhaiskasvatuksesta (pdf).
fi
Ovatko päiväkodit auki lomakausien aikana esimerkiksi kesällä?
Loma-aikoina päiväkodeissa on vähemmän lapsia, sillä monet perheet lomailevat ja lapset ovat kotona. Siksi osa päiväkodeistamme on kiinni ja osa auki. Auki olevat päivystävät päiväkodit tarjoavat hoitopaikan kaikille niille alueen Pilkkeen päiväkotien lapsille, jotka tarvitsevat varhaiskasvatusta. Päivystävissä päiväkodeissa työskentelee Pilkkeen omia varhaiskasvattajia saman alueen eri päiväkodeista.

Ilmoitamme hyvissä ajoin tiedot loma-aikojen aukioloajoista ja alueen päivystävistä Pilke-päiväkodeista.

Kysy tarkemmat aukioloajat kunkin päiväkodin johtajalta: Pilke-päiväkodit ja yhteystiedot löydät täältä.
fi
Sopeutuvatko kaikki lapset päiväkodin arkeen?
Kokemuksemme mukaan kyllä. Ymmärrämme, että jokainen lapsi on yksilö. Tuemme heitä varhaiskasvatuksen eri vaiheissa juuri sellaisella tavalla, kuin mitä lapsi tarvitsee.

Tiedämme myös, että tämä asia mietityttää monia perheitä. Kokemuksemme mukaan päiväkodin aloitusta voi kuitenkin helpottaa monin tavoin. Olemme koonneet tälle sivulle tietoa ja vinkkejä perheille kun lapsi aloittaa päiväkodissa.

Alla muutama käytännön vinkki, joilla lapsesi varhaiskasvatuksen aloitusvaihe sujuu kaikkien kannalta mahdollisimman mukavasti:

 	Säännölliset varhaiskasvatusajat.
 	Selkeä päivärytmi.
 	Selkeä, lyhyt hyvästely lasta päiväkotiin tuodessa.
 	Perheen myönteinen asennoituminen päiväkotiin.
 	Avoin ihmettely on sallittua, meiltä saa aina kysyä! Ota yhteyttä suoraan päiväkotiin tai lähetä meille viesti/kysymyksesi.
fi
Voiko erityistä tukea tarvitseva lapsi tulla Pilkkeen päiväkotiin?
Meille Pilkkeellä on tärkeää, että jokainen lapsi perheineen on tervetullut päiväkoteihimme.

Pilke-päiväkodeissa käytetään kehityksen ja oppimisen tuen kolmiportaista mallia, joka sisältää tukimateriaalia henkilöstölle tuen tarpeen kartoitukseen ja sen järjestämiseen käytännössä. Pilkkeellä työskentelee varhaiskasvatuksen erityisopettajia, jotka konsultoivat yksiköissä tuen järjestämiseen liittyvissä asioissa. Tarvittaessa Pilke ostaa varhaiskasvatuksen erityisopetuksen palveluna ulkopuolisilta toimijoilta.

Yksityinen varhaiskasvatus toimii usein kunnan omia palveluita täydentävänä ja tukevana tuottajana. Monesti yksityinen toimija tuottaa varhaiskasvatuspalveluita kunnan esittämien reunaehtojen mukaisesti. Jos kunta on tunnistanut tarpeen tilata yksityiseltä päiväkodilta erityistä tukea tarvitsevien lasten palveluita, voi yksityinen tähän vastata. On kuitenkin totta, että erityistä tukea tarvitsevat lapset sijoittuvat usein kunnan omiin varhaiskasvatuspalveluihin. Asiasta kannattaa keskustella sekä Pilkkeen päiväkodin johtajan että kunnan varhaiskasvatuksen palveluohjauksen kanssa, koska kuntien käytännöt vaihtelevat ja tärkeintä on, että lapsen etu toteutuu.

Pilkkeellä on kehityksen ja oppimisen tuen työryhmä, joka selvittää tuen ja siihen liittyvän koulutuksen tarpeita sekä kehittää tuen järjestämistä valtakunnallisesti.
fi